సారూ.. ఆరోగ్యం జాగ్రత్త..!
ఎవరన్నారు.. ఉద్యమం వీగిపోయిందని.. విప్లవం మరిక ఊపిరి పోసుకోదని. రుధిర వర్ణం మసకబారిపోయిందని. అలా అన్నవారికి, అంటున్న వారికి చెంప పెట్టు అన్నట్టుగా మంగళవారం గాంధీనగర్‌లో విరసం నేత వరవరరావును పోలీసులు అరెస్టు చేసి తీసుకెళుతున్నప్పుడు అనూహ్యమైన పరిణామాలు చోటు చేసుకున్నాయి. వరవరరావు నివాసంలో గంటల కొద్దీ సోదాలు జరిపిన తర్వాత అపార్ట్‌మెంట్‌లో నాల్గవ అంతస్తు నుంచి ఆయన్ను పోలీసులు కిందకు తీసుకువచ్చారు. మరికాసేపట్లో వాహనం ఎక్కిస్తారనగా అపార్ట్‌మెంట్ వాసులు వరవరరావు చుట్టూ చేరారు. వారెవరో ఆయనకు కానీ ఆయన కుటుంబ సభ్యులకు కానీ పెద్దగా పరిచయం లేదు. అయినా కానీ విరసం నేత చుట్టూ చేరారు. సొంత బంధువు కన్నా మిన్నగా జాగ్రత్తలు చెప్పడం మొదలుపెట్టారు. ʹʹసార్.. నమస్తే సార్. ఆరోగ్యం జాగ్రత్త.. వేళకు మందులు వేసుకోండిʹʹ అంటూ పరామర్శించడం చూసి విస్తుపోవడం కుటుంబ సభ్యుల వంతుగా మారింది. సార్ మీకు తెలుసా? అని అడిగితే వ్యక్తిగత పరిచయం లేకపోయినా సార్ మాకందరికీ దశాబ్దాలుగా సుపరిచితులు అని సదరు అపార్ట్‌మెంట్ వాసులు సమాధానమిచ్చారు. తీసుకువెళుతున్నపోలీసులకు సైతం సార్‌ను జాగ్రత్తగా చూసుకోండి అని హెచ్చరించారు. 78 సంవత్సరాల విప్లవ నేత పట్ల సామాన్యులు స్పందించిన తీరు అక్కడున్నవారందర్నీ ఆశ్చర్యపరిచింది. అంతేకాదు వీవీని అరెస్టు చేసి తీసుకెళ్ళిన తర్వాత ఆయన కుటుంబాన్ని పరామర్శించిన వారు కోకోల్లలు. అపార్ట్‌మెంట్ వాసుల్లో కొందరు వారికి టీ తీసుకొని వచ్చి ఇచ్చారు. ఇంకొందరు భోజనానికి రండి అని వారి ఇంటికి పిలిచారు. విశ్వనగరంగా అవతరించడానికి అడుగులేస్తున్ననాలుగు శతాబ్దాల పైచిలుకు వయసున్న హైదరాబాద్‌లో మానవ జీవనం నానాటికి యాంత్రికతను పుణికిపుచ్చుకుంటున్న తరుణంలో వరవరరావు నివాసం వద్ద చోటు చేసుకున్న ఈ ఘటనలు అనూహ్యమైనవి. పాలకుల పుణ్యామని జీవితాల్లో చోటు చేసుకున్న అభద్రత నగరవాసిని కాలంతో పరుగులు పెట్టిస్తోంది.
పోటీ ప్రపంచంలో వెనుకపడిపోతామన్న ఆతృత, ఆలస్యమైతే ఉద్యోగం ఉంటుందో ఊడుతుందో అన్న ఆందోళన వారిని సామాజిక బాధ్యత నుంచి దూరం చేస్తున్నది. రోడ్డు ప్రమాదంలో ఎవరైనా గాయపడినా కానీ వారిని కాపాడటం కన్నా తప్పుకొని అందరి కన్నా ముందుగా గమ్యస్థానానికి చేరుకునే మూక మనస్తత్వాన్ని అలవరచుకున్నారనే మాట కేవలం అపోహ అన్న సరికొత్త సత్యాన్ని పై సంఘటన నవీన సమాజానికి చాటి చెప్పింది.
saaruu.. aarogyam jaagratta..!
evarannaru.. udyamam veegipoyindani.. viplavam marika oopiri posukodani. rudhira varnam masakabaripoyindani. alaa annavaariki, antunna vaariki chempa pettu annattugaa mangalavaaram gandhinagaremlo virasam netha varavararaonu poliisulu arestu chesi teesukelutunnappudu anoohyamaina parinaamaalu chotu chesukunnayi. varavararao nivaasamlo gantala koddi sodaalu jaripina tarvaata apartymenteli nalgava antastu nunchi aayannu poliisulu kindaku teesukuvacchaaru. marikasepatlo vaahanam ekkistaaranagaa apartement vaasulu varavararao chuttu cheraaru. vaarevaro aayanaku cony aayana kutumba sabhyulaku cony peddagaa parichayam ledu. aina cony virasam netha chuttu cheraaru. sonta bandhuvu kanna minnagaa jaagrattalu cheppadam modalupettaaru. eshar.. namaste sar. aarogyam jaagratta.. vaelaku mandulu vesukondio antuu paraamarsinchadam chusi vistupovadam kutumba sabhyula vantugaa maarindi. sar meeku telusa? ani adigithe vyaktigata parichayam lekapoyina sar maakandarikii dasaabdaalugaa suparichitulu ani sadaru apartement vaasulu samaadhaanamichaaru. teesukuvelutunnapole saitam saarnu jaagrattagaa chusukondi ani heccharinchaaru. 78 samvatsaraala viplava netha patla saamaanyulu spandinchina teeru akkadunnavaarandarni aascharyaparichindi. antekaadu veeveeni arestu chesi teesukellina tarvaata aayana kutumbaanni paraamarsinchina vaaru kokollalu. apartement vaasullo kondaru vaariki t teesukoni vachi icharu. inkondaru bhojananiki randi ani vaari intiki pilichaaru. viswanagaramgaa avatarinchadaaniki adugulestunnanaluga sataabdaala paichiluku vayasunna hyderabadelo manava jeevanam naanaatiki yaantrikatanu punikipuchukuntunnu tarunamlo varavararao nivasam vadda chotu chesukunna ee ghatanalu anoohyamainavi. paalakula punyaamani jeevitaallo chotu chesukunna abhadrata nagaravasini kaalamtho parugulu pettistondi.
poty prapanchamlo venukapadipotamanna aatruta, aalasyamaithe udyogam untundo oodutundo anna aandolana vaarini saamaajika baadhyata nunchi dooram chestunnadi. roddu pramaadamlo evaraina gayapadina cony vaarini kapadatam kanna tappukoni andari kanna mundugaa gamyasthaanaaniki cherukune mooka manastatvaanni alavarachukunnarane maata kevalam apoha anna sarikotta satyaanni pai sanghatana naveena samaajaaniki chaati cheppindi.